stanford-oval/wikipedia huggingface dataset:
Palatsiaukio

Näkymä Palatsiaukiolle Talvipalatsin ikkunasta. Etualalla Aleksanterin pylväs ja taustalla pääesikuntarakennus.
Palatsiaukio (ven. Дворцо́вая пло́щадь, Dvortsovaja ploštšad) on Pietarin kaupungin keskusaukio Venäjällä. Se sijaitsee Nevan eteläpuolella Amiraliteetin prospektin sekä Millionnaja-kadun ja Moikan välillä. Aukion pinta-ala on 8 hehtaaria. Vuosina 1923–1944 sen nimenä oli Uritskinaukio Moisei Uritskin kunniaksi.
Palatsiaukio on syntynyt 1700-luvun puolivälissä sen pohjoispuolella sijaitsevan barokkityylisen Talvipalatsin rakentamisen yhteydessä. Eteläpuolella sijaitseva Carlo Rossin suunnittelema empiretyylinen pääesikuntarakennus pystytettiin vuosina 1819–1829. Itäpuolelle sijaitsevan klassistisen kaartin joukkojen esikunnan on suunnitellut Aleksandr Brjullov (1837–1843). Aukion keskellä seisoo Pyterlahden graniitista valmistettu Aleksanterin pylväs (Auguste de Montferrand, 1834). Pylväs ja pääesikunnan holvikaaren päällä kohoava Voiton kuusivaljakko -veistos ovat Venäjän vuoden 1812 isänmaallisessa sodassa saaman voiton muistomerkkejä.
Vuonna 1905 aukiolla järjestettiin verisunnuntaina tunnettu, sotilaiden verisesti hajottama mielenosoitus. Lokakuun vallankumouksen aikana punakaarti valloitti sieltä käsin talvipalatsin, johon Venäjän väliaikainen hallitus oli majoittunut. Nykyään Palatsiaukiolla järjestetään sotilasparaateja, erilaisia juhlatilaisuuksia ja konsertteja.
Aiheesta muualla

Wikimedia Commonsissa on kuvia tai muita tiedostoja aiheesta .
Palatsiaukio Pietari-tietosanakirjassa (venäjäksi)
Luettelo pikkuplaneetoista: 84001–85000

Tämä on luettelo Aurinkokunnan numeroiduista pikkuplaneetoista numerojärjestyksessä alkaen
84001:stä ja päättyen 85000:een.
Kokonaisen luettelon löytää katsomalla Luettelo pikkuplaneetoista.
Ireneusz Paliński

| Mitalit | Mitalit | Mitalit |  |
| --- | --- | --- | --- |
|  Ireneusz Paliński |  Ireneusz Paliński |  Ireneusz Paliński |  |
Maa:   Puola
Miesten painonnosto
|  Olympialaiset  |  Olympialaiset  |  Olympialaiset  |  |
|  Kultaa | Rooma 1960 |  82,5 kg |  |
|  Pronssia | Tokio 1964 |  90 kg |  |
Ireneusz Paliński (13. toukokuuta 1932 Nużewo – 9. heinäkuuta 2006 Varsova) oli puolalainen painonnoston olympiavoittaja.
Paliński voitti olympiakultaa alle 82,5 kilogramman sarjassa Roomassa 1960. Hänen punnerrustuloksensa oli 130 kg, tempaustuloksensa 132,5 kg ja työntötuloksensa maailmanennätys 180 kg. Hänen yhteistuloksensa oli 442,5 kg ja sillä hän voitti hopealle sijoittuneen yhdysvaltalaisen James Georgen 12,5 kilolla. Neljä vuotta myöhemmin Tokion olympialaisissa Paliński saavutti alle 90 kilogramman sarjassa pronssia yhteistuloksella 467,5 kg. Hän oli yleensä parhaimmillaan työnnössä ja Tokiossakin hän nosti siinä olympiaennätyksen 182,5 kg.
Maailmanmestaruuden Paliński voitti alle 90 kilogramman sarjassa Wienissä 1961 yhteistuloksella 475 kg.
Palikainen

Palikais Zacharias Topeliuksen kirjasarjassa Finland framstäldt i teckningar 1800-luvun puolivälissä.
Palikainen on kylä Painiojärven rannalla Somerniemellä Somerolla lähellä seututietä 280. Kylän väkiluku vuonna 2011 oli 106, mikä teki siitä Someron kylistä väkiluvultaan 24. suurimman ja entisen Somerniemen kylistä kolmanneksi suurimman. Palikaisten naapurikyliä ovat Someron Hirsjärvi ja Kivisoja lännessä, Somerniemen Oinasjärvi ja Härjänlahti kaakossa, Somerniemen Vesanoja ja Keltiäinen idässä ja Tammelan Letku pohjoisessa. Kylässä sijaitsee valtakunnallisesti merkittäväksi rakennetuksi kulttuuriympäristöksi määritelty Palikaisten kartano, joka aiemmin on käsittänyt koko kylän. Vuosina 1924–1966 kylässä toimi Palikaisten kansakoulu.
Kylän luonnonympäristöä hallitsee Someron ja Somerniemen suurin järvi Painio, jonka rannalla sijaitsevat sekä Palikaisten kartano että kylän vanhimmat pellot. Järven etelärantaa reunustaa harjujakso, jonka eteläpuolella, Painioon laskevan Hossinojan varrella on alavampia peltoja. Kylän pohjoisosa sen sijaan liittyy jo karun ja metsäisen Tammelan ylängön reunamiin.  Siellä sijaitsevat Tammelan Letkun kylän rajalla metsäjärvet Mustjärvi ja Valkjärvi sekä pääosin Keltiäisten ja Vesanojan kylien alueella Siikjärvi ja Poikkipuoliainen. Näistä Valkjärvi kuuluu Paimionjoen sivujoen Pajulanjoen latvavesiin, muut laskevat Palikaisten Myllylässä Painioon. Kylän lounaiskulmaan ulottuu Paimionjoen vesistöön kuuluva pitkä ja kapea Hirsjärvi, johon Painio laskee vetensä.
Palikaisten kylän nähtävyyksiin kuuluu Hirsjärven rannalla lähellä Österkullan huvilaa sijaitseva Jääkärilehto, jonka on perustanut Somerniemelle haudattu jääkärieversti Eric Schauman.
Tunnettuihin palikaislaisiin kuuluu Palikaisten kartanon isäntänä pitkään ollut professori Johan Gullichsen. Kartanon kautta kylän vaiheisiin liittyviä sukuja ovat olleet myös Munck af Sommernäs, Ramsay ja Wahren. Myös kirjailija Helvi Hämäläisen äidin sukua on elänyt Palikaisissa.
Palkkatyöläinen (Duluth)

Palkkatyöläinen oli Yhdysvaltojen Duluthissa vuosina 1926–1927 ilmestynyt Industrial Workers of the World -ammattiliiton suomenkielinen aikakauslehti.
Lehden perustaminen oli seurausta 1920-luvun alussa syntyneestä linjariidasta, jossa IWW jakautui James Rowanin johtamiin ”desentralisteihin” ja muun muassa Industrialistin ja Tie Vapauteen -lehden edustamiin ”sentralisteihin” eli ”neljän kolmosen ryhmään”, jolla viitattiin järjestön Chicagon-päämajan osoitteeseen 3333 W. Belmont Avenuella. Molemmat ryhmät väittivät itseään ”oikeaksi IWW:ksi”. Rowanilaisten IWW:n toimeenpanevan komitean julkaiseman Palkkatyöläisen tarkoitus oli levittää tietoa järjestön periaatteista ja päätöksistä sekä hankkia sille laajempaa kannatusta amerikansuomalaisten keskuudessa. Kerran kuukaudessa ilmestynyt 32-sivuinen lehti sisälsi artikkeleita ajankohtaisista työväenkysymyksistä, piirroksia, valokuvia ja runoja. Sen toimittajina työskentelivät William Carey, John Hill ja John Iloniemi.
Luettelo pikkuplaneetoista: 94001–95000

Tämä on luettelo Aurinkokunnan numeroiduista pikkuplaneetoista numerojärjestyksessä alkaen
94001:stä ja päättyen 95000:een.
Kokonaisen luettelon löytää katsomalla Luettelo pikkuplaneetoista.
Paljakan luonnonpuisto

| --- | --- |
Sijainti:  Puolanka Suomi
Pinta-ala:  29,5 km2 
| --- | --- |
Tyyppi:  Luonnonpuisto 
Perustettu:  1956 
Hallinto:  Metsähallitus 
muokkaa - muokkaa wikitekstiä - muokkaa Wikidataa
Paljakan luonnonpuisto on luonnonsuojelualue Kainuussa. Se sijaitsee Hyrynsalmen ja Puolangan rajalla 384 m korkealla Paljakan vaaralla. Puisto perustettiin vuonna 1956, ja sen pinta-ala on 28 km². Viimeisin laajennus tehtiin vuonna 1992.
Alue on Kainuun vaaraerämaata ja metsä on suurimmaksi osaksi korkeaa, hyvin vanhaa kuusimetsää. Jotkin kuuset saattavat olla jopa 40 m korkeita. Puistossa kasvaa muualla Kainuussa harvinaisia kasvilajeja, muun muassa suurikukkainen, harvinainen orkidealaji tikankontti.
Palko

Härkäpavun (Vicia faba) palkoja
Palko on hernekasvien (Fabaceae) hedelmä, joka on muodostunut yhdestä emilehdestä. Palko voi olla aukeava tai aukeamaton ja yksi- tai monisiemeninen.  Esimerkiksi lupiineilla on suurehkot, auki räjähtävät palot ja mesiköillä on hyvin pienet, aukeamattomat palot. Joidenkin hernekasvien, kuten tarhapavun palkoja viljellään ruoaksi.
Palestro-luokka (ironclad)

| Palestro-luokka |
| --- | --- |


Tekniset tiedot
Uppouma:  Palestro: 2 165 t 2 559 t (kuormattu) Varese: 1 968 t 2 362 t (kuormattu)
Pituus:  61,80 m
Leveys:  13,00 m
Syväys:  Palestro: 4,30 m Varese: 4,00 m
Koneteho:  930 ihp
Nopeus:  8 solmua
Miehistöä:  216-252
Aseistus
Meritorjunta:  4 × 200 mm tykkiä 1 × 165 mm tykki
Palestro-luokka oli Italian kuninkaallisen laivaston kahden aluksen muodostama ironclad-tykkiveneluokka.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| RN Palestro | La Seyne | 1864 | 5. syyskuuta 1865 | 1866 | upotettu 20. heinäkuuta 1866 |
| RN Varese | La Seyne | 1864 | 23. joulukuuta 1865 | 1866 | poistettu 29. toukokuuta 1891 |
Luettelo suomalaisista shareware- ja freewarepeleistä

Suomen videopeliala 
Suomen videopelialan historia
Videopelikulttuuri Suomessa
Videopelikulttuurin historia Suomessa
Luettelo suomalaisista videopeleistä
Luettelo suomalaisista shareware- ja freewarepeleistä
Suomalaisten shareware-pelien kulta-aikaa oli 1990-luku. Julkaisumallin ideana oli jaella pelistä ilmaiseksi pelattavaa mutta rajoitettua versiota, jonka saattoi maksamalla päivittää kokoversioon. Maksuohjeet oli kirjattu yleensä pelin readme-tiedostoon; maksusuorituksen jälkeen levyke tuli postissa kotiin. Yksi suosituimmista lajityypeistä oli luolalentely. Sittemmin moni shareware-peli on julkaistu ilmaisjakeluna.
1990-luvulla suosittuja ilmaisjakelupelejä olivat muun muassa Liero, Slicks ’n’ Slide, Triplane Turmoil ja Mine Bombers.
Palawaninhelmitimali

| Palawaninhelmitimali |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kerttutimalit Pellorneidae
Suku::  Helmitimalit Ptilocichla
Laji::  falcata
Kaksiosainen nimi
 Ptilocichla falcata  Sharpe, 1877 
Katso myös
   Palawaninhelmitimali Wikispeciesissä   Palawaninhelmitimali Commonsissa 
Infobox OKNimi-testi OKIUCN-testi OK: 
Palawaninhelmitimali (Ptilocichla falcata) on kerttutimaleihin kuuluva lintulaji. Lajia tavataan Filippiineiltä.
Koko ja ulkonäkö

Palawaninhelmitimali voi kasvaa noin 20 cm pitkäksi. Sukupuolet muistuttavat toisiaan ulkonäöltään. Palawaninhelmitimalin päälaki on punaruskea ja silmien ympärystä ja nokasta lähtevä viiksijuova ovat mustat. Linnun kurkku on valkoinen ja rinta ja vatsa mustat valkoisin viiruin. Palawaninhelmitimalin selkä on musta valkoisin viiruin ja siivet ovat väriltään punaruskeat.
Levinneisyys ja elinympäristö

Palawaninhelmitimalia tavataan ainoastaan Palawanin saarelta. Lajin elinympäristöä kosteat metsät ja se liikkuu yleensä lähellä maata. Kannan kooksi arvioidaan 10 000–20 000 yksilöä. Laji luokitellaan vaarantuneeksi ja sitä uhkaa elinympäristöjen tuhoutuminen hakkuiden vuoksi.
Palimpsesti

Esimerkki palimpsestista: Codex Ephraemi Rescriptus. 400-luvulla tuotetun Raamatun kopion päälle on 1100-luvulla kirjoitettu kopio eräästä Efraim Syyrialaisen kirjoituksesta.
Palimpsesti (m.kreik. παλίμψηστος, palimpsēstos, sanoista πάλιν, palin 'uudestaan' ja ψάω, psaō 'raaputtaa') on antiikin aikainen tai keskiaikainen, useimmiten pergamentille tai papyrukselle kirjoitettu käsikirjoitus, jonka alkuperäinen teksti on myöhemmin pyyhitty tai raaputettu pois ja korvattu uudella tekstillä. Palimpsesti on  siten päällekirjoitus, jonka alla on vanhempia tekstejä.
Kirjoitusmateriaalin kierrättäminen oli tavallista sen kalleuden takia. Pois pyyhityt tekstit olivat yleensä sellaisia, joita ei enää pidetty tarpeellisina tai kiinnostavina. Keskiajalla monet antiikin aikaiset, pakanallisiksi katsotut tekstit kokivat tämän kohtalon. Vanhemman tekstin voi usein kuitenkin erottaa uudemman tekstin alta joko paljaalla silmällä tai nykytekniikan avulla, esimerkiksi infrapuna- tai multispektrivalokuvauksella. Monia jo kadonneiksi uskottuja antiikin teoksia on sittemmin löytynyt nimenomaan palimpsesteista. Joukossa on tunnettujakin teoksia kuten Ciceron Valtiosta (De re publica) ja eräs Arkhimedeen kirjoittama, matematiikkaa koskeva tutkielma, niin kutsuttu Arkhimedes-palimpsesti.lähde? Aiemmin on kemiallisia aineita käyttämällä voitu saada alkuperäinen kirjoitus luettavaksi, ja siten on tehty arvokkaita käsikirjoituslöytöjä. Tällainen on esimerkiksi Codex Ephræmi rescriptus -niminen Raamatun käsikirjoitus.
Suomalaisetkin ovat osallistuneet yhteiseurooppalaiseen palimpsestien kartoitushankkeeseen, jonka tarkoituksena on kartoittaa Euroopan kirjastoissa ja arkistoissa säilytettäviä kreikankielisiä palimpsesteja.
Aiheesta muualla

Wikisanakirjassa:  Palimpsesti – sanan synonyymit, käännökset ja sanakirjamääritelmä
Kuvia tai muita tiedostoja aiheesta Palimpsesti Wikimedia Commonsissa
Palawanintäpläfasaani

| Palawanintäpläfasaani |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset  Eucarya
Kunta::  Eläinkunta  Animalia
Pääjakso::  Selkäjänteiset  Chordata
Alajakso::  Selkärankaiset  Vertebrata
Luokka::  Linnut  Aves
Lahko::  Kanalinnut  Galliformes
Heimo::  Aitokanat  Phasianidae
Suku::  Täpläfasaanit  Polyplectron
Laji::  napoleonis
Kaksiosainen nimi
 Polyplectron napoleonis  (Lesson, 1831) 
Synonyymit
 Polyplectron emphanum 
Katso myös
   Palawanintäpläfasaani Wikispeciesissä   Palawanintäpläfasaani Commonsissa 
Infobox OKNimi-testi OKIUCN-testi OK: 
Palawanintäpläfasaani (Polyplectron napoleonis) on aitokanoihin kuuluva lintulaji. Sitä tavataan endeemisenä Filippiineiltä ja se on luokiteltu vaarantuneeksi.
Koko ja ulkonäkö

Palawanintäpläfasaanikoiras voi saavuttaa 50 cm:n pituuden naaraan ollessa hieman pienempi ja suurimmillaan noin 40 cm pitkä. Sukupuolet eroavat toisistaan ulkonäöltään. Koiras on vatsastaan, rinnastaan ja selästään musta. Siivissä on kiiltäviä vihertävänsinisiä höyheniä. Pyrstö on pitkä ja väriltään musta- ja valkopilkullinen kookkaan sinivioletein silmätäplin. Päässä on musta harja ja valkoinen silmäkulmajuova ja valkoiset laikut silmien alla. Naaraspalawanintäpläfasaani on ruskea vaaleammin merkein päässä ja kurkussa.
Levinneisyys ja elintavat

Palawanintäpläfasaania tavataan ainoastaan Filippiineihin kuuluvalta Palawanin saarelta. Sen elinympäristöä ovat metsät tyypillisesti alle 1 000 metrin korkeudessa. Palawanintäpläfasaanikoiraat liikkuvat yksin ja naaraat pieninä ryhminä. Lintu on hyvin arka ja sen vuoksi vaikea havaittava. Palawanintäpläfasaanikannan kooksi arvioidaan alle 50 000 yksilöä ja kanta on vähenemässä. Lajia uhkaavat voimakas metsien hakkuu Palawanilla ja laiton metsästys.
Karsinnat jalkapallon Euroopan-mestaruuskilpailuihin 2020 – Lohko J

Lohko J karsinnoissa jalkapallon Euroopan-mestaruuskilpailuihin 2020 oli yksi kymmenestä karsintalohkosta, jolla ratkaistiin pääsy Euroopan-mestaruuskilpailuihin 2020. Lohkossa pelasivat Armenia, Bosnia ja Hertsegovina, Italia, Kreikka, Liechtenstein ja Suomi.
Italia ja Suomi etenivät kahtena parhaiten sijoittuneena joukkueena lopputurnaukseen.
Sarjataulukko

| Sij>  | Joukkue[ n k ]  | O | V | T | H | TM | PM | ME | P | Karsinta |
| --- | --- | --- | --- | --- | --- | --- | --- | --- | --- | --- |
| 1 |  Italia | 10 | 10 | 0 | 0 | 37 | 4 | +33 | 30 | Etenee lopputurnaukseen |
| 2 |  Suomi | 10 | 6 | 0 | 4 | 16 | 10 | +6 | 18 | Etenee lopputurnaukseen |
| 3 |  Kreikka | 10 | 4 | 2 | 4 | 12 | 14 | −2 | 14 |  |
| 4 |  Bosnia ja Hertsegovina | 10 | 4 | 1 | 5 | 20 | 17 | +3 | 13 |  |
| 5 |  Armenia | 10 | 3 | 1 | 6 | 14 | 25 | −11 | 10 |  |
| 6 |  Liechtenstein | 10 | 0 | 2 | 8 | 2 | 31 | −29 | 2 |  |
Lähde: UEFA
Sijoituksen määrittäminen: Sijoituksen määräytyminen
Palaestina prima

| Palaestina prima Provincia Palaestina prima> Rooman provinssi |
| --- | --- |

Valtio:  Rooman valtakunta Itä-Rooman valtakunta
Prefektuuri:  Oriens
Diokeesi:  Oriens
Nykyinen valtio/alue:  Israel, Palestiina, Egypti
Perustettu:  n. 395–409
Hallinto:  
 – hallinnollinen keskus:  Caesarea Maritima
Palaestina prima (Palaestina I, lat. Provincia Palaestina prima) oli myöhäisen Rooman valtakunnan provinssi, joka sijaitsi Palestiinassa pääosin nykyisten Israelin ja Palestiinan valtioiden alueella.
Maantiede

Palaestina priman provinssi käsitti Palestiinan ydinalueet: aiemman Juudean alueen sekä aiemman Syria Palaestinan provinssin eteläosan. Siihen kuului nykyisen Israelin keskiosa, osa nykyisestä Palestiinan valtiosta sekä jonkin verran nykyisen Egyptin aluetta Siinain rannikolla. Provinssin pohjoispuolella sijaitsivat Phoenice priman ja Palaestina secundan provinssit, itäpuolella Arabian provinssi ja eteläpuolella Palaestina salutariksen eli Paleastina Tertian provinssi. Provinssin hallinnollinen keskus oli Caesarea Maritima eli Caesarea Turris Stratonis.
Maantiede > Kaupunkeja

Palaestina priman roomalaisaikaisia kaupunkeja olivat muun muassa (suluissa latinankielinen nimi, mikäli eri):
Aelia Capitolina eli Jerusalem (Hierosolyma)
Askalon (Ascalon)
Dora
Caesarea Maritima
Flavia Neapolis
Gaza
Ioppe (Joppe)
Maiuma (Maioma Ascalonitis)
Maiuma (Maioma Gazae)
Rafia (Raphia)
Historia

Palaestina priman alue oli aiemmin osa ensin Judaean ja sitten Syria Palaestinan provinssia. Palaestina priman provinssi perustettiin keisari Theodosius I:n aikaa seuranneen, vuonna 395 tapahtuneen Rooman valtakunnan jaon aikoihin, jolloin Syria Palaestinan provinssi jaettiin kolmeksi provinssiksi, joista Palaestina prima oli yksi. Viimeistään jako on ollut voimassa vuonna 409, sillä se esiintyy Codex Theodosianuksessa kyseisenä vuonna. Provinssi oli osa Itä-Roomaa ja kuului Oriensin prefektuuriin ja Oriensin diokeesiin.
Tärkeimmät provinsseissa tapahtuneet muutokset alueella olivat:
| Rooman valtakunta> Tasavallan ja keisarikauden provinssit n. vuoteen 293 saakka.Tasavallan ja keisarikauden provinssit n. vuoteen 293 saakka | Rooman valtakunta> Tasavallan ja keisarikauden provinssit n. vuoteen 293 saakka.Tasavallan ja keisarikauden provinssit n. vuoteen 293 saakka | Rooman valtakunta> Myöhäisroomalaiset provinssit.n. vuosina 293–395 | Itä-Rooma> Myöhäisroomalaiset provinssit.vuodesta 395 | Nykyinen alue tai valtio> Nykyinen alue tai valtio.Nykyinen alue tai valtio |  |
| --- | --- | --- | --- | --- | --- |
| Judaea 44–135 | Syria Palaestina | Syria Palaestina | Palaestina prima | (Palestiina) |  |
| Judaea 44–135 | Syria Palaestina | Syria Palaestina | Palaestina secunda | (Palestiina) |  |
| Arabia Petraea 106– | Arabia Petraea 106– | Syria Palaestina | Palaestina salutaris (Palaestina tertia) | (Siinai) |  |
| Arabia Petraea 106– | Arabia Petraea 106– | Arabia | Arabia | (Jordania) |  |
Selitykset: ↑  Provinssit Diocletianuksen noin vuonna 293 tekemän uudistuksen jälkeen.  ↑  Provinssit Theodosius I:n ajan jälkeen vuonna 395, kun imperiumi jaettiin Länsi- ja Itä-Roomaan.  
Oriensin diokeesi noin vuonna 400, mukaan lukien provinssit Palaestina I, Palaestina II ja Palaestina III Salutaris.
Luettelo suomalaisista uinnin arvokilpailumitalisteista

Tämä on luettelo suomalaisista uinnin ja uimahyppyjen arvokilpailumitalisteista.
Arvo Aaltonen on ensimmäinen suomalainen uinnin arvokilpailumitalisti.
Jani Sievisellä on suomalaisuimareista eniten arvokilpailumitaleja.
Hanna-Maria Seppälä on ensimmäinen maailmanmestaruuden uinnissa voittanut suomalaisnainen.
Uimahypyt

Päivitetty 16. heinäkuuta 2021.
| Nimi | Kilpailu | Vuosi | Sp | Korkeus | Lauta/kerros | Hk> /pari | Mitali | Lähde |
| --- | --- | --- | --- | --- | --- | --- | --- | --- |
| Puhakka, JoonaJoona Puhakka | MM | 2003 | miehet | 1 m | ponnahduslauta | hk. | pronssi |  |
| Piekkanen, JukkaJukka Piekkanen | EM | 1999 | miehet | 3 m | ponnahduslauta | hk. | pronssi |  |
| Puhakka, JoonaJoona Puhakka | EM | 2000 | miehet | 1 m | ponnahduslauta | hk. | pronssi |  |
| Puhakka, JoonaJoona Puhakka | EM | 2004 | miehet | 1 m | ponnahduslauta | hk. | a kulta |  |
| Puhakka, JoonaJoona Puhakka | EM | 2004 | miehet | 3 m | ponnahduslauta | hk. | hopea |  |
| Puhakka, JoonaJoona Puhakka | EM | 2006 | miehet | 1 m | ponnahduslauta | hk. | a kulta |  |
| Puhakka, JoonaJoona Puhakka | EM | 2006 | miehet | 3 m | ponnahduslauta | hk. | pronssi |  |
| Puhakka, JoonaJoona Puhakka | EM | 2008 | miehet | 1 m | ponnahduslauta | hk. | hopea |  |
| Puhakka, JoonaJoona Puhakka | EM | 2008 | miehet | 3 m | ponnahduslauta | hk. | pronssi |  |
Joona Puhakka on ensimmäinen suomalainen uimahyppyjen Euroopan-mestari ja MM-mitalisti.
Luettelo Saksan demokraattisen tasavallan maajoukkueessa A-maaotteluita pelanneista jalkapalloilijoista

Tämä on luettelo Saksan demokraattisen tasavallan maajoukkueessa A-maaotteluita pelanneista jalkapalloilijoista.
FS Palestro (1862)

| Palestro |
| --- | --- |

Aluksen vaiheet
Rakentaja:  Frere Arman, Bordeaux
Kölinlasku:  25. syyskuuta 1859
Laskettu vesille:  9. syyskuuta 1862
Palveluskäyttöön:  syyskuu 1862
Poistui palveluskäytöstä:  21. kesäkuuta 1871
Tekniset tiedot
Uppouma:  1 508-1 539 t
Pituus:  46,41-47,50 m
Leveys:  14,04 m
Syväys:  2,65 m
Koneteho:  150 nhp
Nopeus:  7 solmua
Miehistöä:  200
Aseistus
Aseistus:  12 × 6,4" Mle 1860 -tykkiä
Palestro oli Ranskan laivaston vuonna 1862 vesillelaskettu Palestro-luokan uiva patteri.
Valmistus

Alus tilattiin 1. kesäkuuta 1859 Bordeauxista Frere Armanilta ja sen köli laskettiin 25. toukokuuta 1859. Alus laskettiin vesille 9. syyskuuta 1862 ja se otettiin palvelukseen vielä syyskuun aikana.
Palvelus

David Cazelles varusti alusta Rochefortissa maaliskuusta heinäkuuhun 1863. Alus siirrettiin toisen luokan reserviin 6. kesäkuuta 1863, mistä se siirrettiin kolmannen luokan reserviin (pois palveluksesta) 7. huhtikuuta 1864. Alus poistettiin Rochefortissa alusluettosta 21. kesäkuuta 1871 ja se romutettiin elokuusta 1871 seuraavana vuoden tammikuuhun.
Palaestina salutaris

| Palaestina salutaris Provincia Palaestina salutaris> Rooman provinssi |
| --- | --- |

Valtio:  Rooman valtakunta Itä-Rooman valtakunta
Prefektuuri:  Oriens
Diokeesi:  Oriens
Nykyinen valtio/alue:  Israel, Egypti, Jordania
Perustettu:  n. 358–409
Hallinto:  
 – hallinnollinen keskus:  Petra tai Elusa
Palaestina salutaris (lat. Provincia Palaestina salutaris) eli Palaestina tertia (Palaestina III, lat. Provincia Palaestina tertia), jossakin välissä mahdollisesti Arabia secunda (Arabia II, lat. Provincia Arabia secunda), oli myöhäisen Rooman valtakunnan provinssi, joka sijaitsi Palestiinassa nykyisten Israelin, Egyptin ja Jordanian alueilla.
Maantiede

Palaestina salutariksen provinssi käsitti Negevin ja muun nykyisen Israelin eteläosan, sekä Siinain nykyisen Egyptin alueella ja Wadi Araban itäpuolen nykyisen Jordanian alueella. Provinssin pohjoispuolella sijaitsivat Palaestina priman ja Arabian provinssit ja länsipuolella Egypti ja sen Augustamnican provinssi. Etelässä provinssin alue rajautui Punaiseenmereen.
Provinssin hallinnolliseksi keskukseksi mainitaan yleensä Petra. Nykytutkijat ovat kuitenkin usein katsoneet, että alkuperäisenä hallinnollisena keskuksena provinssin perustamisen aikoihin olisi toiminut Elusa. Asema olisi siirtynyt Petralle sen jälkeen, kun se liitettiin provinssiin ja rakennettiin uudelleen 400-luvun puolivälissä.
Maantiede > Kaupunkeja

Palaestina salutariksen roomalaisaikaisia kaupunkeja olivat muun muassa (suluissa latinankielinen nimi, mikäli eri):
Ailana (Aelana) eli Aila (Aela)
Areopolis
Elusa
Mampsis
Nessana
Petra